pythainlp/thaigov-v2-corpus-22032023 huggingface dataset:
วันอังคารที่ 2 มีนาคม 2564
​วราวุธ นำทีม ต้อนรับนายกรัฐมนตรีเยี่ยมชมนิทรรศการ “น้ำแร่โซดา” พร้อมเร่งเจาะบ่อน้ำบาดาลเพื่อแก้ไขปัญหาการขาดแคลนน้ำของประชาชน
​วราวุธ นำทีม ต้อนรับนายกรัฐมนตรีเยี่ยมชมนิทรรศการ “น้ำแร่โซดา” พร้อมเร่งเจาะบ่อน้ำบาดาลเพื่อแก้ไขปัญหาการขาดแคลนน้ำของประชาชน
วันนี้ (2 มีนาคม 2564) เวลา 08.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วยนายจตุพร บุรุษพัฒน์ ปลัดกระทรวงฯ และนายศักดิ์ดา วิเชียรศิลป์ อธิบดีกรมทรัพยากรน้ำบาดาล ให้การต้อนรับและนำ พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เยี่ยมชมนิทรรศการ “น้ำแร่โซดา” พร้อมทั้งมอบชุดของขวัญ “น้ำแร่โซดา” ห้วยกระเจา จังหวัดกาญจนบุรี ให้แก่นายกรัฐมนตรี และคณะ ณ บริเวณหน้าตึกสันติไมตรี ทำเนียบรัฐบาล
โอกาสนี้ ได้นำเสนอความเป็นมาก่อนที่จะเป็น “น้ำแร่โซดา” และการก่อสร้างระบบผลิตน้ำดื่มจากแหล่งแร่น้ำพุโซดา เพื่อแจกจ่ายให้ประชาชนได้บริโภคอย่างปลอดภัย รวมถึงการเตรียมการเร่งขุดเจาะบ่อน้ำบาดาลให้ครบตามจำนวนบ่อที่กำหนดในแผนงานโครงการที่ได้รับงบประมาณจากกองทุนพัฒนาน้ำบาดาล เพื่อแก้ไขปัญหาการขาดแคลนน้ำของประชาชน ตามนโนบายของรัฐบาลและนายกรัฐมนตรี
วันอังคารที่ 23 มีนาคม 2564
ก. แรงงาน เปิดตัว “แรงงานพันธุ์ดี ตามวิถีเศรษฐกิจพอเพียง”
ก.แรงงาน ชื่นชม “แกมม่า อินดัสตรี้ส์” ร่วมเปิดโครงการ “แรงงานพันธุ์ดี ตามวิถีเศรษฐกิจพอเพียง” หวังให้เป็นต้นแบบของการจัดสวัสดิการนอกเหนือกฎหมายช่วยนายจ้าง ลูกจ้างมีภูมิคุ้มกัน พึ่งพาตนเองได้ภายใต้สถานการณ์วิกฤต COVID-19 ตามหลักปรัชญาเศรษฐกิจพอเพียง
นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน เปิดเผยว่า ตนได้รับมอบหมายจาก นายสุชาติ ชมกลิ่น รัฐมนตรีว่าการกระทรวงแรงงาน ให้มาเป็นประธานเปิดโครงการ “แรงงานพันธุ์ดี ตามวิถีเศรษฐกิจพอเพียง” ซึ่งกระทรวงแรงงานภายใต้การกำกับของ พลเอกประวิตร วงษ์สุวรรณ มีนโยบายการบริหารงานภายใต้วิสัยทัศน์ “แรงงานมีศักยภาพสูง และมีคุณภาพชีวิตที่ดี” โดยให้ความสำคัญกับการน้อมนำหลักปรัชญาของเศรษฐกิจพอเพียงมาเป็นแนวทางในการพัฒนาคุณภาพชีวิตของลูกจ้างและครอบครัว พร้อมสนับสนุน ส่งเสริมให้นายจ้างจัดสวัสดิการนอกเหนือกฎหมายให้แก่ลูกจ้าง จึงได้มอบหมายให้กรมสวัสดิการและคุ้มครองแรงงาน จัดโครงการ “แรงงานพันธุ์ดี ตามวิถีเศรษฐกิจพอเพียง” เพื่อให้สถานประกอบกิจการจัดสรรทรัพยากรที่มีอยู่ให้ลูกจ้างได้ใช้ประโยชน์ ได้แก่ พื้นที่ว่างเปล่าบริเวณสถานประกอบกิจการให้ลูกจ้างใช้เวลาว่างหลังเลิกงานมาทำการเพาะปลูกพืชผักสวนครัว และเลี้ยงสัตว์ ผลผลิตที่ได้ลูกจ้างนำมาแลกเปลี่ยนกันและนำไปบริโภคในครัวเรือน ส่วนผลผลิตที่เหลือจากการบริโภคสามารถนำไปจำหน่ายในชุมชน อันเป็นการลดภาระค่าใช้จ่ายและเพิ่มรายได้ให้แก่ลูกจ้าง อีกทั้งยังเป็นการพัฒนาอาชีพเสริมไว้รองรับให้กับลูกจ้างที่กำลังเข้าสู่วัยเกษียณ ให้สามารถพึ่งพาตนเองได้ตามแนวทางของหลักปรัชญาเศรษฐกิจพอเพียง สามารถก้าวข้ามปัญหาอุปสรรคในภาวะวิกฤตได้ยั่งยืน
ด้าน นายอภิญญา สุจริตตานันท์ อธิบดีกรมสวัสดิการและคุ้มครองแรงงาน กล่าวเพิ่มเติมว่า โครงการดังกล่าว ถือเป็นการวางรากฐานให้สถานประกอบกิจการจัดสวัสดิการร่วมกับลูกจ้าง เมื่อต้องเผชิญกับสถานการณ์ต่าง ๆ ที่เป็นอุปสรรคต่อการดำเนินธุรกิจ ช่วยบรรเทาความเดือดร้อนจากผลกระทบของสถานการณ์การแพร่ระบาดของ COVID – 19 ทั้งนี้ กรมได้ตั้งเป้าส่งเสริมให้สถานประกอบการอย่างน้อยจังหวัดละ 1 แห่ง และในพื้นที่กรุงเทพมหานครอีก 10 แห่ง ได้นำโครงการนี้ไปดำเนินการให้เป็นรูปธรรม และเปิดตัวโครงการโดยได้รับความร่วมมือจาก บริษัท แกมม่า อินดัสตรี้ส์ จำกัด ซึ่งเป็นต้นแบบที่ดีของสถานประกอบกิจการ ในการน้อมนำหลักปรัชญาเศรษฐกิจพอเพียงมาใช้เป็นแนวทางการจัดสวัสดิการเพื่อพัฒนาคุณภาพชีวิตของลูกจ้าง อีกทั้ง ยังเป็นสถานประกอบกิจการที่ได้รับรางวัลเกียรติยศสูงสุดสถานประกอบกิจการดีเด่นด้านแรงงานสัมพันธ์และสวัสดิการแรงงาน 15 ปีติดต่อกันจากกรมในปี 2563 และที่สำคัญอย่างยิ่ง บริษัทฯ ได้จัดสรรพื้นที่ให้แก่ลูกจ้างได้ใช้ประโยชน์จากทรัพยากรที่มีอยู่ให้เกิดมูลค่าด้วยการปลูกพืชผักสวนครัว เลี้ยงสัตว์ สำหรับบริโภคและจำหน่ายในชุมชนอันเป็นการลดภาระค่าใช้จ่าย เพิ่มรายได้ในครัวเรือนของลูกจ้าง รวมถึงการให้โอกาสทั้งลูกจ้างสัญชาติไทย ลูกจ้างสัญชาติเมียนมา และลูกจ้างกลุ่มพิเศษได้เข้าถึงการใช้ประโยชน์จากสวัสดิการที่จัดให้อย่างเท่าเทียมกันโดยไม่เลือกปฏิบัติ ได้อย่างน่าชื่นชม
วันพุธที่ 17 มีนาคม 2564
ดีอีเอส มุ่งสร้างข้าราชการที่ดี จัดอบรมข้าราชการบรรจุใหม่ เน้นเข้าใจบทบาทภารกิจของกระทรวงฯ ตามระเบียบ กพ.
ดีอีเอส มุ่งสร้างข้าราชการที่ดี จัดอบรมข้าราชการบรรจุใหม่ เน้นเข้าใจบทบาทภารกิจของกระทรวงฯ ตามระเบียบ กพ.
เมื่อวันที่ 16 มีนาคม 2564 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานในพิธีเปิดโครงการฝึกอบรมหลักสูตรการเป็นข้าราชการที่ดี ครั้งที่ 1 ประจำปีงบประมาณ พ.ศ.2564 โดยมีข้าราชการบรรจุใหม่ สังกัดกระทรวงดิจิทัลฯ อาทิ กรมอุตุนิยมวิทยา สำนักงานสถิติแห่งชาติ และสำนักงานปลัดกระทรวงดิจิทัลฯ เข้ารับการอบรม ณ ห้องจูปิเตอร์ โรงแรมมิราเคิล แกรนด์ คอนเวนชั่น กรุงเทพฯ ทั้งนี้เพื่อให้ข้าราชการบรรจุใหม่เข้าใจแนวทางปฏิบัติที่สำนักงาน กพ.กำหนด ซึ่งข้าราชการบรรจุใหม่จำเป็นต้องมีความรู้ความเข้าใจในพื้นฐานระบบราชการที่ถูกต้อง รู้เรื่องกฎหมายของราชการ ซึ่งการอบรมครั้งนี้ จะทำให้กระทรวงฯมีบุคลากรที่มีความรู้ความสามารถ เข้าใจถึงกฎระเบียบในการปฏิบัติงาน ส่งผลให้ทำงานอย่างมีประสิทธิภาพ ตลอดจนมีความคิดริเริ่มสร้างสรรค์ในการทำงานที่เข้าถึงบริบทภารกิจหน้าที่ของการเป็นราชการที่ดี และจะเป็นกำลังสำคัญของกระทรวงฯ ต่อไป
*******************
วันพุธที่ 10 มีนาคม 2564
สธ.เพิ่มบทบาท 3 หมอ ทำความเข้าใจกลุ่มเป้าหมายให้เข้าถึงการรับวัคซีนโควิด 19
กระทรวงสาธารณสุข เพิ่มบทบาท 3 หมอ ให้ความรู้และทำความเข้าใจในเรื่องวัคซีนโควิด 19 สำรวจและติดตามกลุ่มเป้าหมายในชุมชน โดยเฉพาะผู้สูงอายุ 60 ปีขึ้นไป และผู้มีโรคประจำตัว ให้เข้าถึงการรับวัคซีนอย่างทั่วถึง
กระทรวงสาธารณสุข เพิ่มบทบาท 3 หมอ ให้ความรู้และทำความเข้าใจในเรื่องวัคซีนโควิด 19 สำรวจและติดตามกลุ่มเป้าหมายในชุมชน โดยเฉพาะผู้สูงอายุ 60 ปีขึ้นไป และผู้มีโรคประจำตัว ให้เข้าถึงการรับวัคซีนอย่างทั่วถึง
นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ภายหลังประชุมคณะกรรมการการพัฒนาและขับเคลื่อนนโยบาย “คนไทยทุกครอบครัว มีหมอประจำตัว 3 คน” ครั้งที่ 2/2564 ว่า นายอนุทินชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข มีโยบายให้ประชาชนมีหมอ 3 คน เป็นที่ปรึกษาดูแลสุขภาพประจำครอบครัว สร้างความรอบรู้ในการดูแลส่งเสริมสุขภาพตนเองและครอบครัวโดยหมอคนที่1 คือ อสม.หมอประจำบ้าน หมอคนที่ 2 หมอสาธารณสุข ในหน่วยบริการปฐมภูมิ อาทิ สถานีอนามัยเฉลิมพระเกียรติ60 พรรษานวมินทราชินี รพ.สต. สถานพยาบาลใกล้บ้านใกล้ใจ และหมอคนที่ 3 หมอครอบครัว คือ แพทย์ในโรงพยาบาลขณะนี้ มีครอบครัวที่มีหมอ 3 คนแล้ว 9,288,783 ครอบครัว ดูแลผู้ป่วยติดบ้าน ติดเตียง 555,129 คน และผู้สูงอายุติดสังคม 8,516,783 คน
นายแพทย์เกียรติภูมิกล่าวต่อว่า รัฐบาลได้มีนโยบายให้ทุกคนในประเทศได้รับการฉีดวัคซีนโควิด 19 ตามความสมัครใจ กระทรวงสาธารณสุขจึงได้เพิ่มบทบาท 3 หมอ บูรณาการการทำงานในสอดคล้องกับสถานการณ์ปัจจุบัน ซึ่งเดิมมีฐานข้อมูลกลุ่มเป้าหมายอยู่แล้ว โดยจะเน้นในกลุ่มผู้สูงอายุติดบ้านติดเตียงที่ต้องดูแลต่อเนื่อง กลุ่มผู้สูงอายุ 60 ปีขึ้น ผู้ที่มีโรคประจำตัว คือ โรคทางเดินหายใจเรื้อรังรุนแรง โรคหัวใจและหลอดเลือด โรคไตเรื้อรังระยะ 5 โรคหลอดเลือดสมอง โรคมะเร็งทุกชนิดที่อยู่ระหว่างการให้เคมีบำบัด รังสีบำบัด และภูมิคุ้มกันบำบัดโรคเบาหวาน และโรคอ้วน ซึ่งเป็นกลุ่มที่ต้องได้รับการฉีดวัคซีนโควิด 19 และประเทศไทยได้รับวัคซีนในกลุ่มเป้าหมายดังกล่าวแล้ว
สำหรับการดำเนินงาน จะมีหมอคนที่ 1 อสม.หมอประจำบ้าน ลงพื้นที่ให้ความรู้ ทำความเข้าใจในเรื่องวัคซีนโควิด 19 พร้อมสำรวจและติดตามกลุ่มเป้าหมายให้เข้าถึงการรับวัคซีน ส่วนหมอที่ 2 หมอสาธารณสุขช่วยดำเนินการร่วมกับ อสม.หมอประจำบ้าน และประสานกับหมอคนที่ 3 หมอครอบครัวที่โรงพยาบาล ซึ่งเป็นผู้ให้บริการฉีดวัคซีน และติดตามอาการไม่พึงประสงค์ ผ่านไลน์ “หมอพร้อม” และนอกจากนี้ ได้มอบให้กรมสนับสนุนบริการสุขภาพ จัดระบบฐานข้อมูล 3 หมอ รายงานแบบเรียลไทม์ ให้ได้ข้อมูลที่เป็นปัจจุบัน ในระบบhttp://3doctor.hss.moph.go.th และนำไปใช้ในการบูรณาการทำงานต่อไป
******************************** 10 มีนาคม 2564
***********************************
วันศุกร์ที่ 19 มีนาคม 2564
“ปลัดเกษตรฯ” เปิดกระทรวงต้อนรับทูตออสเตรเลีย หารือเปิดตลาดสินค้าเกษตรและต่อยอดความร่วมมือ
“ปลัดเกษตรฯ” เปิดกระทรวงต้อนรับทูตออสเตรเลีย หารือเปิดตลาดสินค้าเกษตรและต่อยอดความร่วมมือ
ดร.ทองเปลวกองจันทร์ปลัดกระทรวงเกษตรและสหกรณ์เปิดเผยภายหลังจากนายอัลลันแมคคินนอน   (H.E. Mr. Allan McKinnon PSM)เอกอัครราชทูตเครือรัฐออสเตรเลียประจำประเทศไทยและคณะเข้าเยี่ยมคารวะ ณห้อง112กระทรวงเกษตรและสหกรณ์โดยมีนายระพีภัทร์จันทรศรีวงศ์รองปลัดกระทรวงเกษตรและสหกรณ์และหน่วยงานที่เกี่ยวข้องเข้าร่วมว่าการหารือกันในครั้งนี้เพื่อยกระดับความสัมพันธ์ระหว่างไทย-ออสเตรเลียที่จะดำเนินการร่วมกันเพื่อกระชับความสัมพันธ์ระหว่างกันและหารือประเด็นคงค้างด้านความร่วมมือทางการค้าและทางวิชาการด้านการเกษตรระหว่างไทย–ออสเตรเลียโดยการหารือเป็นไปด้วยบรรยากาศอันดี
นายทองเปลวเปิดเผยภายหลังจากการหารือว่าไทยและออสเตรเลียเป็นประเทศที่มีสัมพันธ์อันดีและคู่ค้าสินค้าเกษตรที่สำคัญระหว่างกันเป็นเวลานานและออสเตรเลียเป็นประเทศคู่ค้าสินค้าเกษตรอันดับ10ของไทยที่ผ่านมาทั้งสองประเทศมีมูลค่าสินค้าเกษตรเฉลี่ย47,998ล้านบาทสินค้าส่งออกได้แก่สินค้าประมงข้าวอาหารปรุงแต่งจำพวกเต้าหู้สินค้านำเข้าได้แก่ข้าวบาร์เลย์ข้าวบาร์เลย์เนื้อสัตว์เป็นต้นโดยเป็นหนึ่งในปัจจัยของการยกระดับความสัมพันธ์ไทย–ออสเตรเลียเป็นStrategic Partnershipเมื่อวันที่13พฤศจิกายน2563
ทั้งนี้นายทองเปลวกล่าวว่านอกจากความร่วมมือด้านการค้าไทยและออสเตรเลียส่งเสริมความสัมพันธ์ในการแลกเปลี่ยนโครงการความร่วมมือด้านการเกษตรภายใต้คณะทำงานทางวิชาการ(JWG)ได้แก่โครงการการพัฒนาYoung Smart Farmerโครงการการปลูกผักอินทรีย์ในพื้นที่ส.ป.ก.โครงการการยกระดับผลิตทางการเกษตรและโดยเฉพาะโครงการบริหารจัดการน้ำของกรมชลประทานในรูปแบบWater Orderingโดยความร่วมมือทั้งหมดต้องขอบคุณผู้เชี่ยวชาญจากฝ่ายออสเตรเลียที่แลกเปลี่ยนองค์ความรู้กับนักวิชาการฝ่ายไทยทำให้เกิดผลลัพธ์การดำเนินงานอย่างเป็นรูปธรรม
“สำหรับการเจรจาการค้าสินค้าเกษตรที่ยังเป็นประเด็นคงค้างระหว่างกันฝ่ายไทยจะเร่งรัดหน่วยงานภายใต้สังกัดกระทรวงเกษตรและสหกรณ์ดำเนินการให้แล้วเสร็จและคาดว่าจะเพิ่มมูลค่าการค้าระหว่างเพิ่มขึ้นจากเดิมอย่างแน่นอน”นายทองเปลวกล่าว
วันเสาร์ที่ 20 มีนาคม 2564
“อนุชา” ลงพื้นที่ตรวจตลาดประตูเชียงใหม่ เชื่อมั่นจะขยายต่อ โครงการคนละครึ่ง-เราชนะ ขอประชาชนร่วมมือเว้นระยะห่าง ล้างมือสวมหน้ากาก ร่วมกิจกรรมสงกรานต์ตามประเพณี งดรวมกลุ่ม
“อนุชา” ลงพื้นที่ตรวจตลาดประตูเชียงใหม่ เชื่อมั่นจะขยายต่อโครงการคนละครึ่ง-เราชนะ ขอประชาชนร่วมมือเว้นระยะห่าง ล้างมือสวมหน้ากาก ร่วมกิจกรรมสงกรานต์ตามประเพณี งดรวมกลุ่ม ป้องกันเกิดซูเปอร์สเปรดเดอร์
วันนี้ (20 มีนาคม 2564) เวลา 08.00 น. นายอนุชา นาคาศัย รัฐมนตรีประจำสำนักนายกรัฐมนตรี ลงพื้นที่ตรวจตลาดประตูเชียงใหม่ จ.เชียงใหม่ เพื่อติดตามโครงการคนละครึ่งและเราชนะ โดยรัฐมนตรีประจำสำนักนายกรัฐมนตรีกล่าวหลังจากการสอบถามพ่อค้าแม่ค้า พบว่ามีปัญหาเรื่องระบบแอปพลิเคชันขัดข้อง แต่โดยรวมแล้วพ่อค้าแม่ค้าและประชาชนชื่นชมรัฐบาล ว่าโครงการนี้ มีเสียงตอบรับว่าทำให้การค้าขายดีขึ้น ประชาชนมาจับจ่ายซื้อของ เกิดการหมุนเวียนจำนวนเงิน ทำให้มีรายได้เพิ่มจากเดิมมากขึ้น โดยพ่อค้าแม่ค้าได้เสนอให้เพิ่มระยะเวลาการใช้วงเงินในโครงการให้ไวขึ้นกว่าเดิม เพราะมีประชาชนมาใช้จ่ายตั้งแต่เช้าทำให้เสียโอกาสไม่สามารถใช้วงเงินได้ ต้องรอเวลา 06.00 น. ซึ่งตรงนี้จะได้นำข้อคิดเห็นไปเสนอต่อไป สำหรับการต่อโครงการฯ นั้น รัฐมนตรีประจำสำนักนายกรัฐมนตรีกล่าวว่า พลเอก ประยุทธ์ จันทร์โอชา นายกรัฐมนตรีมีนโยบายให้สานต่อโครงการที่ประสบความสำเร็จเกิดประโยชน์ต่อประชาชน เชื่อว่ารัฐบาลจะสานโครงการต่อไปอย่างแน่นอน
ขณะที่มติ ศบค. ที่ออกมาว่า ไม่ให้มีการสาดน้ำ ประแป้งในเทศกาลสงกรานต์ แต่เป็นการรดน้ำดำหัว จัดกิจกรรมพิธีตามประเพณีได้เท่านั้นจะต้องกำชับประชาชนอะไรเพิ่มเติมหรือไม่ รัฐมนตรีประจำสำนักนายกรัฐมนตรีกล่าวว่า จะต้องมีการเว้นระยะห่างและสวมหน้ากากอนามัย รวมถึงจะต้องระมัดระวังในการรวมกลุ่มกัน เพราะการรวมตัวกันทำกิจกรรมจำนวนมากอาจจะทำให้เกิดซูเปอร์สเปรดเดอร์ขึ้นได้จึงต้องระมัดระวัง เมื่อสถานการณ์โควิดถือว่าเบาบางลงรัฐบาลจึงผ่อนคลายมาตรการให้สามารถจัดกิจกรรมสงกรานต์ได้เพียงแต่ไม่ให้สาดน้ำประแป้งแต่ดำเนินกิจกรรมอื่น ๆ ตามประเพณีได้ โดยขอไม่ให้มีการรวมกลุ่มกันเป็นคนหมู่มาก เช่น การสรงน้ำพระ สำหรับสถานที่ท่องเที่ยว วัด ที่อยู่ในกำกับของสำนักนายกรัฐมนตรี ได้กำชับเป็นพิเศษเรื่องการจัดกิจกรรมแบบ New Normal พร้อมกันนี้รัฐมนตรีประจำสำนักนายกรัฐมนตรีได้เชิญชวนประชาชนให้ออกมาท่องเที่ยวช่วงสงกรานต์ ทำกิจกรรมร่วมกันในครอบครัว ทำบุญตามประเพณี
ส่วนบทลงโทษ ถ้าหากมีการฝ่าฝืนเล่นน้ำและประแป้ง รัฐมนตรีประจำสำนักนายกรัฐมนตรีระบุว่าให้เป็นไปตามบทลงโทษของกฎหมายตาม พ.ร.บ.โรคติดต่อ เชื่อว่าถ้าทุกคนรักษาตามมาตรการที่มีอยู่ในแต่ละจังหวัด รวมถึงมาตรการของรัฐบาลถือว่าเพียงพอแล้ว ขออย่าเป็นกังวลร่วมมือกันเพื่อให้เศรษฐกิจเดินหน้าต่อไปได้
วันจันทร์ที่ 8 มีนาคม 2564
กุมารแพทย์ผู้เชี่ยวชาญจากศิริราช แจงความเข้าใจการแพ้และอาการไม่พึงประสงค์จากการฉีดวัคซีน
กุมารแพทย์ผู้เชี่ยวชาญจากศิริราช แจงรายละเอียดสร้างความเข้าใจระหว่างการแพ้วัคซีนและอาการไม่พึงประสงค์หลังได้รับวัคซีน ที่พบบ่อยมักเป็นอาการไม่พึงประสงค์ ไทยพบเพียงร้อยละ 3.48
กุมารแพทย์ผู้เชี่ยวชาญจากศิริราช แจงรายละเอียดสร้างความเข้าใจระหว่างการแพ้วัคซีนและอาการไม่พึงประสงค์หลังได้รับวัคซีน ที่พบบ่อยมักเป็นอาการไม่พึงประสงค์ ไทยพบเพียงร้อยละ 3.48 ขอให้ประชาชนชั่งใจระหว่างอาการข้างเคียงที่อาจเกิดเพียงเล็กน้อยกับผลดีที่ได้รับจากการฉีดวัคซีนสร้างภูมิคุ้มกันโรค
วันนี้ (8 มีนาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุขจ.นนทบุรี ศ.ดร.นพ.วิปร วิประกษิต ภาควิชากุมารเวชศาสตร์ ผู้เชี่ยวชาญด้านชีวเวชศาสตร์ระดับโมเลกุลคณะแพทยศาสตร์ศิริราชพยาบาล มหาวิทยาลัยมหิดล และนักวิจัยดีเด่นแห่งชาติประจำปี 2564 กล่าวว่ากรณีประชาชนจำนวนมากกังวลเกี่ยวกับอาการที่อาจเกิดขึ้นหลังการรับวัคซีนโควิด 19 ขอชี้แจงว่าวัคซีน ยา หรือ สารเคมีใดๆ ที่ใช้กับร่างกายถือว่าเป็นสิ่งแปลกปลอมที่ร่างกายไม่รู้จัก จะมีปฏิกิริยาเกิดขึ้นตามมาได้ 2 แบบ คือ อาการไม่พึงประสงค์ และอาการแพ้ ซึ่งอาจไม่ได้แพ้ที่ตัวไวรัสโดยตรง แต่อาจเป็นการแพ้ส่วนประกอบอื่นๆ ของวัคซีน
สำหรับอาการไม่พึงประสงค์ สามารถเกิดขึ้นได้ภายหลังฉีดวัคซีนทุกชนิด แบ่งได้ 2 ประเภท คืออาการที่เกิดขึ้นเฉพาะที่ เช่น ปวดบวมแดง เจ็บในตำแหน่งที่ฉีด สามารถใช้ผ้าชุบน้ำเย็นประคบช่วยบรรเทาอาการได้ และอาการแทรกซ้อนไม่พึงประสงค์ที่เกิดขึ้นทั่วร่างกาย ได้แก่ มีไข้ต่ำๆ เหนื่อย คลื่นไส้ อาเจียน อ่อนเพลีย ส่วนใหญ่อาการเหล่านี้จะดีขึ้นภายใน 1 -2 วัน ส่วนอาการแพ้วัคซีน มักจะมีการเกิดผื่นแพ้ ซึ่งเกิดได้หลายรูปแบบ เช่น
ผื่นแดงบนผิวหนัง ที่สังเกตได้ง่ายคือ ลมพิษ เป็นผื่นนูน มีขอบเขตชัดเจน อาจคันหรือไม่ก็ได้ ส่วนอาการแพ้ที่รุนแรง อาจมีอาการหลอดลมตีบทำให้หายใจลำบาก ไข้ขึ้นสูง ปวดศีรษะรุนแรง ปากเบี้ยว กล้ามเนื้ออ่อนแรง เกล็ดเลือดต่ำ มีจุดเลือดออกตามร่างกาย ผื่นขึ้นทั้งตัว อาเจียนมากกว่า 5 ครั้ง ชัก หมดสติ ซึ่งต้องรีบพบแพทย์ทันที นอกจากนี้ผู้ที่มีประวัติแพ้ง่ายมาก่อน ควรมีการติดตามสังเกตอาการ มากกว่าคนที่ไม่มีประวัติแพ้มาก่อน
“ขอให้ประชาชนชั่งน้ำหนักระหว่างโอกาสเกิดอาการไม่พึงประสงค์ที่เกิดขึ้นเล็กน้อยกับผลดีที่จะได้อย่างมากจากการได้รับวัคซีนเพื่อสร้างภูมิคุ้มกันโรค ผมคิดว่ามันคุ้มค่ามากที่เราจะรับวัคซีนโควิด 19 และขอเชิญกลุ่มเป้าหมายที่ต้องได้รับวัคซีนในระยะแรกเข้ารับการฉีดวัคซีนตามวัน เวลาที่ได้รับการนัดหมายจากโรงพยาบาล เพื่อลดความรุนแรงของโรค และลดอัตราการเสียชีวิต” ศ.ดร.นพ.วิปร กล่าว
ทั้งนี้ การฉีดวัคซีน โควิด 19 จากซิโนแวค ในประเทศไทย ฉีดไปแล้วจำนวน 27,497 คน พบผู้ที่มีอาการไม่พึงประสงค์ 956 คน คิดเป็นร้อยละ 3.48 โดยหากแบ่งประเภทอาการ ส่วนใหญ่พบการอักเสบบริเวณที่ฉีด รองลงมา ปวดเมื่อยเนื้อตัว, คลื่นไส้, มีไข้, อาเจียน, เป็นผื่น, ท้องเสีย, เหนื่อย เป็นต้น ส่วนวัคซีนจากแอสตร้าเซนเนก้าที่กำลังจะนำมาใช้พบรายงานอาการไม่พึงประสงค์ ได้แก่ ปวดศีรษะ อ่อนเพลีย ปวดเมื่อย เป็นไข้ ส่วนผู้มีอาการแพ้ จะมีผื่นขึ้น ใบหน้าบวม ซึ่งกระทรวงสาธารณสุขได้จัดรูปแบบการให้บริการฉีดวัคซีนรองรับ ตั้งแต่การซักประวัติอาการแพ้ การเฝ้าระวังสังเกตอาการเป็นเวลา 30 นาที และติดตามอาการในวันที่ 1,7และ 30 โดยใช้ Line Official Account “หมอพร้อม” บันทึกอาการที่ไม่พึงประสงค์เพื่อความปลอดภัย และเป็นข้อมูลในระดับประเทศต่อไป
************************************** 8 มีนาคม 2564
วันพฤหัสบดีที่ 25 มีนาคม 2564
รัฐบาลผนึก 3 กระทรวง เปิดตัวโครงการ WAT "ศรัทธานำทาง เส้นทางนำเที่ยว" กระตุ้นการท่องเที่ยวเชิงศาสนา วัฒนธรรม ตอบโจทย์นักเดินทางสายบุญ
รัฐบาลผนึก 3 กระทรวง เปิดตัวโครงการ WAT "ศรัทธานำทาง เส้นทางนำเที่ยว" กระตุ้นการท่องเที่ยวเชิงศาสนา วัฒนธรรม ตอบโจทย์นักเดินทางสายบุญ
วันนี้ (25 มีนาคม 2564) เวลา 09.30 น. ณ โรงแรมสินธร เคมปินสกี้ กรุงเทพฯ นายอนุชา นาคาศัย รัฐมนตรีประจำสำนักนายกรัฐมนตรี พร้อมด้วย นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา นายอิทธิพล คุณปลื้ม รัฐมนตรีว่าการกระทรวงวัฒนธรรม ร่วมเป็นประธานเปิดตัวโครงการ WAT : Worship Activities Traditional "ศรัทธานำทาง เส้นทางนำเที่ยว" ซึ่งเป็นความร่วมมือระหว่างการท่องเที่ยวแห่งประเทศไทย กระทรวงการท่องเที่ยวและกีฬา กระทรวงวัฒนธรรม และสำนักงานพระพุทธศาสนาแห่งชาติ
สืบเนื่องจากสถานการณ์แพร่ระบาดโควิด-19 ส่งผลกระทบต่ออุตสาหกรรมการท่องเที่ยว โดยผู้ประกอบการหลายรายได้รับผลกระทบอย่างหนัก เนื่องจากมีการงดเว้นการเดินทางระหว่างกันตามมาตรการควบคุมโรคระบาด เมื่อสถานการณ์เริ่มคลี่คลาย รัฐบาลมีการผ่อนปรนให้หลายพื้นที่มีการเดินทางได้ตามปกติ จึงเกิดการประสานความร่วมมือระหว่างหน่วยงานที่เกี่ยวข้องในการจัดทำโครงการ WAT : Worship Activities Traditional "ศรัทธานำทาง เส้นทางนำเที่ยว" เพื่อกระตุ้นการท่องเที่ยวในประเทศ โดยเฉพาะการท่องเที่ยวเชิงสุขภาพ การท่องเที่ยวเชิงกีฬา การท่องเที่ยวเชิงวัฒนธรรม การท่องเที่ยวเชิงนิเวศ และการท่องเที่ยวเชิงจิตวิญญาณ ที่กำลังเป็นที่นิยมในปัจจุบัน
รัฐมนตรีประจำสำนักนายกรัฐมนตรีระบุ ในฐานะที่กำกับดูแลสำนักงานพระพุทธศาสนาแห่งชาติ ได้ตั้งเป้าหมายให้ประชาชนทุกเพศทุกวัยได้เข้าถึงพระพุทธศาสนา สามารถนำหลักธรรมคำสอนไปพัฒนาคุณภาพชีวิตให้ดีขึ้น ทำให้สังคมมีความสุขด้วยหลักพุทธธรรม จึงเกิดความร่วมมือในโครงการ WAT : Worship Activities Traditional "ศรัทธานำทาง เส้นทางนำเที่ยว" โดยได้ประสานวัดทั่วประเทศ 41,654 วัด สนับสนุนข้อมูลและเรื่องราวของพุทธศาสนสถานและศาสนวัตถุ เพื่อเป็นประโยชน์ต่อนักท่องเที่ยวและผู้ที่สนใจที่เดินทางท่องเที่ยวเชื่อมโยงวัดและชุมชนในเส้นทางแห่งศรัทธา
โดยโครงการ WAT : Worship Activities Traditional "ศรัทธานำทาง เส้นทางนำเที่ยว" ได้จัดทำเส้นทางแห่งศรัทธาเพื่อเสริมสิริมงคล ความรุ่งเรืองแห่งชีวิต เชื่อมโยงชุมชนที่มีศักยภาพและแหล่งท่องเที่ยวอื่นๆ จำนวน 15 เส้นทาง โดยสามารถติดตามรายละเอียดเพิ่มเติมได้ที่ www.tourismthailand/tourismproduct หรือ www.facebook.com/Tousismproducts หรือ โทร. 1672
---------------------------------
วันพฤหัสบดีที่ 25 มีนาคม 2564
รฟม. ชวน ชิม ช้อป ในงาน “MRT MARKET”
พบกับผลิตภัณฑ์ชุมชนจากแนวสายทางโครงการรถไฟฟ้าพร้อมรับของรางวัลมากมาย
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม จัดกิจกรรม “MRT MARKET ตลาดนัดผลิตภัณฑ์ชุมชน” ประจำปี 2564นำสินค้าหลากหลายจากชุมชนตามแนวสายทางโครงการรถไฟฟ้า ทั้งอาหารรสเด็ด สินค้าอุปโภค บริโภค สมุนไพรเพื่อสุขภาพ กว่า 25 ร้านค้า มาจัดจำหน่าย ณ บริเวณลานหน้าอาคารจอดแล้วจร ฝั่งประตูทางออกที่ 2 MRT สถานีศูนย์วัฒนธรรมแห่งประเทศไทย ระหว่างวันที่ 29 มีนาคม - 2 เมษายน 2564
ทั้งนี้ กิจกรรมดังกล่าวจัดขึ้นอย่างต่อเนื่องเป็นปีที่ 5 เพื่อเสริมสร้างโอกาสและสร้างรายได้ให้แก่ชุมชนตามแนวสายทางโครงการรถไฟฟ้าของ รฟม. รวมถึงสร้างความสัมพันธ์อันดีระหว่างองค์กรกับชุมชน ตลอดจนผู้มีส่วนได้ส่วนเสียขององค์กร ซึ่งภายในงานมีกิจกรรมที่น่าสนใจพร้อมลุ้นรับของรางวัลต่างๆมากมาย สามารถติดตามรายละเอียดเพิ่มเติมได้ที่คลิปประชาสัมพันธ์กิจกรรมตาม QR CODE
วันจันทร์ที่ 8 มีนาคม 2564
กองทุนเงินให้กู้ยืมเพื่อการศึกษาแจง จำเป็นต้องเรียกคืนหนี้ เพื่อส่งต่อโอกาสทางการศึกษา
กองทุนเงินให้กู้ยืมเพื่อการศึกษาแจง จำเป็นต้องเรียกคืนหนี้ เพื่อส่งต่อโอกาสทางการศึกษา
วันศุกร์ที่ 5 มีนาคม พ.ศ. 2564 นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา กองทุนเงินให้กู้ยืมเพื่อการศึกษา ชี้แจงกรณีกองทุนได้มีหนังสือถึงหน่วยงานองค์กรนายจ้างภาคเอกชนในการหักเงินเดือนเพื่อชำระเงินคืนกองทุนตามพระราชบัญญัติกองทุนเงินให้กู้ยืมเพื่อการศึกษา พ.ศ. 2560 นั้นว่า การแจ้งหักเงินเดือนได้ดำเนินการมาแล้วตั้งแต่เดือนมิถุนายน 2561 เริ่มจากหน่วยงานราชการ หน่วยงานของรัฐ รัฐวิสาหกิจ และหน่วยงานเอกชนขนาดใหญ่ ขนาดกลาง และขนาดเล็กตามลำดับ ทั้งนี้ มีหน่วยงานที่กองทุนต้องแจ้งหักเงินเดือนทั้งหมดประมาณ 107,000 แห่ง และมีผู้กู้ยืมที่เป็นพนักงานของหน่วยงานเหล่านี้ที่อยู่ในเกณฑ์หักเงินเดือนทั้งหมด 1,735,000 ราย ในช่วงที่ผ่านมา กองทุนได้แจ้งหักเงินเดือนไปยังนายจ้างแล้ว 14,813 แห่ง เป็นจำนวนผู้กู้ยืมทั้งสิ้น 1,268,000 ราย และอยู่ในระหว่างการแจ้งหักเงินเดือนในเดือนมีนาคมอีก 92,935 แห่ง ซึ่งมีผู้กู้ยืมจะอยู่ในเกณฑ์หักเงินเดือนจำนวน 466,000 ราย ทั้งนี้ กองทุนได้จัดประชุมชี้แจงให้นายจ้างได้รับทราบและเข้าใจถึงเหตุผลและความจำเป็น ซึ่งตลอด 2 ปีที่ผ่านมา นายจ้างทุกภาคส่วนได้ให้ความร่วมมือเป็นอย่างดี
เนื่องจากกองทุนเงินให้กู้ยืมเพื่อการศึกษาตั้งต้นมาจากงบประมาณแผ่นดินที่มาจากเงินภาษีของประชาชน และใช้เงินชำระหนี้ของผู้กู้ยืมรุ่นพี่หมุนเวียนเพื่อส่งต่อโอกาสทางการศึกษาให้แก่รุ่นน้อง ซึ่งต้องอาศัยความร่วมมือจากทุกภาคส่วน กองทุนขอเรียนว่า ปัจจุบัน กองทุนไม่ได้ใช้งบประมาณแผ่นดินตั้งแต่ปี 2561 และในปีการศึกษา 2563 มีผู้ขอกู้ยืมเงินเพิ่มขึ้นจาก 28,000 ล้านบาท เป็น 33,000 ล้านบาท สำหรับปีการศึกษา 2564 นี้กองทุนได้เตรียมเงินกู้ยืมเพื่อการศึกษา จำนวน 38,000 ล้านบาท สำหรับนักเรียน นักศึกษาผู้กู้ยืมจำนวน 624,000 รายไว้เรียบร้อยแล้ว กองทุนขอยืนยันว่า กองทุนจะเป็นหลักประกันของทุกครอบครัว เพื่อให้บุตรหลานและนักเรียน นักศึกษารุ่นหลังมีโอกาสเข้าถึงการศึกษาได้ทุกคนอย่างแน่นอน โดยไม่มีการจำกัดโควตาการให้กู้ยืมแต่อย่างใด
ทั้งนี้ หากนายจ้างมีข้อสงสัยสามารถติดตามรายละเอียดได้ที่เว็บไซต์ www.studentloan.or.th หรือสอบถามเพิ่มเติมได้ที่ไลน์บัญชีทางการ “กยศ.องค์กรนายจ้าง” หรือ โทร. 09 4212 6250 - 79 (30 คู่สาย) และสำหรับผู้กู้ยืมที่ชำระเงินผ่านองค์กรนายจ้างที่มีข้อสงสัยสามารถสอบถามได้ที่ไลน์บัญชีทางการ “กยศ.หักเงินเดือน” หรือโทร. 0 2016 4888
วันอังคารที่ 2 มีนาคม 2564
ปลัดวธ.เป็นประธานพิธีเปิดโครงการเสริมสร้างบุคลิกภาพและพัฒนาสมรรถนะการปฏิบัติงานพิธี หลักสูตรพัฒนาบุคลิกภาพและเสริมสร้างสมรรถนะการปฏิบัติงานพิธี (บรรจุใหม่) รุ่นที่ ๑
ปลัดวธ.เป็นประธานพิธีเปิดโครงการเสริมสร้างบุคลิกภาพและพัฒนาสมรรถนะการปฏิบัติงานพิธี หลักสูตรพัฒนาบุคลิกภาพและเสริมสร้างสมรรถนะการปฏิบัติงานพิธี (บรรจุใหม่) รุ่นที่ ๑
วันที่ ๒ มีนาคม ๒๕๖๔ เวลา ๑๓.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีเปิดโครงการเสริมสร้างบุคลิกภาพและพัฒนาสมรรถนะการปฏิบัติงานพิธี หลักสูตรพัฒนาบุคลิกภาพและเสริมสร้างสมรรถนะการปฏิบัติงานพิธี (บรรจุใหม่) รุ่นที่ ๑ ประจำปีงบประมาณ พ.ศ. ๒๕๖๔ โดยมี นายวินัย วรวัตร์ ผู้อำนวยการศูนย์เทคโนโลยีสารสนเทศและการสื่อสาร รักษาราชการแทนผู้อำนวยการกองพิธีการศพที่ได้รับพระราชทาน ผู้บริหาร ข้าราชการ และเจ้าหน้าที่ที่เกี่ยวข้องเข้าร่วม ณ อาคารไทยนิทัศน์ ศูนย์วัฒนธรรมแห่งประเทศไทย โดยมีเจ้าหน้าที่เข้าอบรมครั้งนี้ ๑๖ คน
วันพฤหัสบดีที่ 4 มีนาคม 2564
ไฟเขียว! เลื่อนวันสอบ อำนวยความสะดวกนักเรียน
...
จากกระแสข่าวนักเรียนชั้น ม.6#Dek64เรียกร้องให้กระทรวงศึกษาธิการ เลื่อนวันสอบต่าง ๆ เพื่อใช้ผลสอบคัดเลือกเข้าศึกษาต่อในระดับอุดมศึกษาหรือ TCAS เนื่องจากหลายวันซ้อนทับกับวันสำคัญที่มีอยู่
และการเรียนออนไลน์ทำให้ได้เนื้อหาวิชาไม่เต็มที่
.
กรณี วันสอบ ONET ตรงกับวัน เลือกตั้งท้องถิ่น ในวันอาทิตย์ที่ 28 มี.ค.64 นั้น ทาง สพฐ. เห็นควรให้เลื่อนการสอบ เพื่อให้นักเรียนได้ใช้สิทธิ์เลือกตั้งท้องถิ่น
.
ส่วนการสอบ GAT-PAT ช่วงวันที่ 20-23 มี.ค.64 ที่ตรงกับวันสอบปลายภาคของบางโรงเรียน ทางโรงเรียนสามารถกำหนดวันให้ไม่ตรงกับวันสอบ GAT-PAT เองได้ โดยไม่ต้องขออนุญาตจากหน่วยงานต้นสังกัด
.
สำหรับนักเรียนที่กังวลว่าความรู้ที่ได้จากการเรียนออนไลน์จะไม่เพียงพอนั้น ทางโรงเรียนต้องเลือกใช้รูปแบบการสอนที่เหมาะกับบริบทของโรงเรียนและความพร้อมของผู้เรียน โดยไม่อาจเลื่อนการสอบได้ เพราะจะกระทบต่อขั้นตอนการคัดเลือกเข้าเรียนต่อในระดับมหาวิทยาลัย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอาทิตย์ที่ 14 มีนาคม 2564
อย่าลืม! พรุ่งนี้เริ่มลงทะเบียน "ม.33 เรารักกัน" กลุ่มทบทวนสิทธิ,ไม่มีสมาร์ทโฟน,ยืนยันตัวตนผ่านแอปวันแรก
อย่าลืม! พรุ่งนี้เริ่มลงทะเบียน "ม.33 เรารักกัน" กลุ่มทบทวนสิทธิ,ไม่มีสมาร์ทโฟน,ยืนยันตัวตนผ่านแอปวันแรก
เมื่อวันที่ 14 มี.ค. น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า โครงการ ม.33 เรารักกัน เยียวยาผู้ประกันตนตามมาตรา 33 วงเงินคนละ 4,000 บาท ที่เปิดให้ลงทะเบียนมาตั้งแต่ระหว่างวันที่ 21 ก.พ. - 7 มี.ค. ที่ผ่านมา จะเปิดลงทะเบียนอีกครั้งสำหรับรอบขอทบทวนสิทธิระหว่างวันที่ 15-28 มี.ค.
โดยผู้ประกันตนตามมาตรา 33 ที่ไม่ผ่านการลงทะเบียนในรอบแรก สามารถลงทะเบียนได้ที่ www.ม33เรารักกัน .com ส่วนกลุ่มที่ไม่มีสมาร์ทโฟนและไม่เคยลงทะเบียนมาก่อน สามารถเดินทางไปลงทะเบียนได้ที่สำนักงานประกันสังคมทุกแห่งทั่วประเทศ เพื่อรักษาสิทธิการได้รับเงินเยียวยาผลกระทบจากสถานการณ์โควิด-19 จากรัฐบาล
น.ส.ไตรศุลี กล่าวว่า ขณะนี้สำนักงานประกันสังคมทุกแห่งทั่วประเทศ ได้เตรียมความพร้อม การเปิดลงทะเบียนสำหรับกลุ่มที่ไม่มีสมาร์ทโฟนและไม่เคยลงทะเบียนมาก่อน โดยผู้มีสิทธิสามารถนำบัตรประจำตัวประชาชนแบบสมาร์ทการ์ด ไปขอลงทะเบียนรับสิทธิได้ โดยผู้ที่จะได้รับสิทธิต้องมีคุณสมบัติ เป็นผู้ประกันตนมาตรา 33 ,สัญชาติไทย , มียอดเงินจากทุกบัญชี ไม่เกิน 500,000 บาท (นับถึง 31 ธ.ค. 2563) ไม่เป็นผู้ถือบัตรสวัสดิการแห่งรัฐ และไม่ได้รับสิทธิในโครงการเราชนะ
นอกจากนี้ ที่ประชุมคณะรัฐมนตรี(ครม.) เมื่อวันที่ 9 มี.ค.2564 ได้เห็นชอบการขยายเวลาการยืนยันตัวตนเพื่อใช้งานผ่านแอปพลิเคชั่นเป๋าตัง
สำหรับ โครงการ ม.33 เรารักกัน โดยกลุ่มที่ลงทะเบียนแล้วเสร็จระหว่างวันที่ 21 ก.พ. - 7 มี.ค. จากเดิมที่จะต้องกดใช้งานและยืนยันตัวตนผ่านแอปพลิเคชั่นเป๋าตังระหว่างวันที่ 15-21 มี.ค. ให้สามารถขยายเวลาเป็นระหว่างวันที่ 15 มี.ค. - 31 พ.ค.2564
เช่นเดียวกับกลุ่มรอบทบทวนสิทธิ ที่ลงทะเบียนระหว่างวันที่ 15-28 มี.ค. จากเดิมที่จะต้องมีการยืนยันตัวตน ระหว่างวันที่ 5-11 เม.ย. ให้ขยายเป็น 5 เม.ย.-31 พ.ค. โดยทุกคนที่ได้มีการยืนยันตนตัว จะได้รับวงเงินคนละ 4,000 บาท ตามมาตรการที่กำหนด
--------------------
วันพุธที่ 24 มีนาคม 2564
ปลัดวธ.เป็นประธานเปิดโครงการพัฒนาศักยภาพการเขียนผลงานทางวิชาการ ในรูปแบบออนไลน์ผ่านทางระบบ Conference Zoom ไปยังสำนักงานวัฒนธรรมจังหวัดทั่วประเทศ
ปลัดวธ.เป็นประธานเปิดโครงการพัฒนาศักยภาพการเขียนผลงานทางวิชาการ ในรูปแบบออนไลน์ผ่านทางระบบ Conference Zoom ไปยังสำนักงานวัฒนธรรมจังหวัดทั่วประเทศ
วันที่ ๒๔ มีนาคม ๒๕๖๔ เวลา ๐๙.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานเปิดโครงการพัฒนาศักยภาพการเขียนผลงานทางวิชาการ ในรูปแบบออนไลน์ผ่านทางระบบ Conference Zoom ไปยังสำนักงานวัฒนธรรมจังหวัดทั่วประเทศ โดยมี นางสุนันทา มิตรงาม ที่ปรึกษากระทรวงวัฒนธรรม นางสุภัทร กิจเวช ผู้อำนวยการกองกลาง ผู้บริหารกระทรวงวัฒนธรรม ข้าราชการสำนักงานวัฒนธรรมจังหวัด และเจ้าหน้าที่ที่เกี่ยวข้องเข้าร่วม ณ ห้องแถลงข่าว ชั้น ๑ กระทรวงวัฒนธรรม
วันพฤหัสบดีที่ 25 มีนาคม 2564
ผู้ตรวจราชการฯ ดีอีเอส ร่วมงาน 130 ปี ก.ยุติธรรม
ผู้ตรวจราชการฯ ดีอีเอส ร่วมงาน 130 ปี ก.ยุติธรรม
เมื่อวันที่ 25 มีนาคม 2564 นางคนึงนิจ คชศิลา หัวหน้าผู้ตรวจราชการกระทรวงดิจิทัลเพื่อเศรษฐกิจและสังคม เข้าร่วมเป็นเกียรติเนื่องในโอกาสวันสถาปนากระทรวงยุติธรรมครบ 130 ปี ที่ได้ดำเนินงานในฐานะองค์กรหลักของกระบวนการยุติธรรม เพื่ออำนวยความยุติธรรมของประเทศไทย จากอดีตที่ผ่านมา ซึ่งเป็นไปตามนโยบาย “ยุติธรรมสร้างสุข ยุติธรรมเชิงรุก สร้างสุขให้ประชาชน” โดยที่ผ่านมาได้มีการพยายามนำเทคโนโลยีต่างๆ มาช่วยงานให้ทันกับยุคสมัยที่เปลี่ยนแปลงไป เช่น การปราบปรามยาเสพติด ที่เน้นการยึดทรัพย์ตัดวงจรทางการเงินของเครือข่าย การเตรียมการจัดตั้งศูนย์ข้อมูลอัตลักษณ์บุคคลผู้กระทำผิดเพื่อสนับสนุนงานกระบวนการยุติธรรม การตั้งศูนย์เฉพาะกิจเฝ้าระวังความปลอดภัยประชาชน (JSOC) การจัดทำแอปพลิเคชันต่างๆ ให้ประชาชนสามารถร้องเรียนและขอคำปรึกษาในด้านต่างๆ ของทุกหน่วยงานในสังกัดกระทรวงฯตลอด 24 ชั่วโมง พร้อมกันนี้ ผู้ตรวจราชการฯ ร่วมบริจาคสมทบทุนเข้ากองทุนยุติธรรม ณ กระทรวงยุติธรรม ถ.แจ้งวัฒนะ
**********************
วันพุธที่ 17 มีนาคม 2564
เป็นปลื้ม
...
นายกรัฐมนตรี แสดงความยินดีที่โครงการปรับปรุงภูมิทัศน์คลองโอ่งอ่าง ได้รับรางวัล 2020 Asian Townscape Awards จากโครงการตั้งถิ่นฐานมนุษย์แห่งสหประชาชาติ ให้เป็นต้นแบบการปรับปรุงภูมิทัศน์ ที่มีความสอดคล้องระหว่างภูมิทัศน์ของเมืองกับรูปแบบการดำเนินชีวิต ถือเป็นความภาคภูมิใจในความสำเร็จของโครงการพัฒนาคูคลองของกรุงเทพมหานคร อันเป็นที่ยอมรับในระดับโลก
.
โครงการนี้จะเป็นต้นแบบของการปรับปรุงภูมิทัศน์พื้นที่อื่น ๆ ทั่วประเทศ รวมถึงเป็นต้นแบบการพัฒนาให้กับหลาย ๆ ประเทศทั่วโลก ให้สอดคล้องกับวิถีชีวิตของชุมชนได้อย่างมีประสิทธิภาพ
.
ที่ผ่านมา การปรับปรุงภูมิทัศน์โดยรอบบริเวณคูคลองเป็นเรื่องที่รัฐบาลให้ความสำคัญ เฉพาะในกรุงเทพมหานครมีการปรับปรุงและอยู่ระหว่างการปรับปรุงคลองแล้วหลายสาย เช่น คลองหลอด คลองผดุงกรุงเกษม คลองลาดพร้าว คลองช่องนนทรี โดยมีเป้าหมายสำคัญคือ ปรับภูมิทัศน์และรักษาเอกลักษณ์ของพื้นที่ เชื่อมโยงการเดินทาง การท่องเที่ยวกับวิถีชุมชนเข้าไว้ด้วยกัน เพื่อยกระดับคุณภาพชีวิตความเป็นอยู่ของประชาชนให้ดียิ่งขึ้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอาทิตย์ที่ 21 มีนาคม 2564
สธ.ติดตามนโยบายคลินิกผู้สูงอายุ รพ.กันทรลักษ์
รองนายกรัฐมนตรีและรัฐมนตรีว่าการกระทรวงสาธารณสุข ติดตามนโยบายคลินิกผู้สูงอายุ  โรงพยาบาลกันทรลักษ์​ จ.ศรีสะเกษ​ ให้ลูก-หลาน ได้พาผู้สูงอายุพบแพทย์ในช่วงวันหยุด ร่วมรับทราบปัญหาสุขภาพ ลดการรอคอยรักษา ลดความแออัดในช่วงวันทำการ ผู้สูงอายุมีคุณภาพชีวิ
รองนายกรัฐมนตรีและรัฐมนตรีว่าการกระทรวงสาธารณสุข ติดตามนโยบายคลินิกผู้สูงอายุ โรงพยาบาลกันทรลักษ์​ จ.ศรีสะเกษ​ ให้ลูก-หลาน ได้พาผู้สูงอายุพบแพทย์ในช่วงวันหยุด ร่วมรับทราบปัญหาสุขภาพ ลดการรอคอยรักษา ลดความแออัดในช่วงวันทำการ ผู้สูงอายุมีคุณภาพชีวิตดีขึ้น
นายอนุทิน​ ชาญวีรกูล​ รองนายกร​ัฐมนตรีและ​รัฐมนตรี​ว่าการ​กระทรวง​สาธารณสุข​พร้อมด้วยคณะ​ผู้บริหาร​กระทรวง​สาธารณสุข​ ติดตาม​ความคืบหน้านโยบาย​คลินิกผู้สูงอายุ วันหยุดราชการ ที่ โรงพยาบาลกันทรลักษ์จ.ศรีสะเกษ​โดยนายอนุทินกล่าวว่า กระท​รวงสาธารณส​ุข มีนโยบายให้โรงพยาบาลทั่วไปตั้งแต่ขนาดเล็กขึ้นไป จัดบริการคลินิกผู้สูงอายุในช่วงวันหยุดราชการ เพื่อให้บุตรหลานได้มีโอกาสพาผู้สูงอายุได้มาพบแพทย์ที่โรงพยาบาล เพื่อร่วมรับทราบปัญหาสุขภาพ ที่สำคัญคือไม่ต้องต่อคิวเพื่อรอรักษาที่โรงพยาบาลเป็นเวลานาน ผู้สูงอายุมีคุณภาพชีวิตที่ดีขึ้น และในช่วงสถานการณ์โควิด 19 ผู้สูงอายุคือหนึ่งในกลุ่มเสี่ยงที่เมื่อติดเชื้ออาจทำให้มีอาการรุนแรงและเสียชีวิตได้ ดังนั้นการมาพบแพทย์ในช่วงวันหยุดนอกจากจะช่วยลดความเสี่ยงที่จะติดเชื้อจากความแออัดที่โรงพยาบาลแล้วยังมีความสะดวก และเพิ่มความสัมพันธ์ที่ดีให้เกิดขึ้นในครอบครัวได้ด้วย
นายอนุทิน กล่าวต่อว่า คลินิกผู้สูงอายุโรงพยาบาลกันทรลักษ์เปิดให้บริการดูแลสุขภาพผู้สูงอายุ ทั้งในกลุ่มโรคไม่ติดต่อเรื้อรัง ได้แก่ เบาหวาน ความดันโลหิตสูงทันตกรรม เวชศาสตร์ครอบครัว เป็นต้น ใช้เวลาในการรับบริการโดยประมาณ 15-20 นาทีเปิดให้บริการในช่วงเวลา 8.00 -​ 12.00 น. ทุกวันเสาร์ เริ่มเปิดรับผู้ป่วยมาตั้งแต่วันที่ 6 มีนาคม 2564 หากคลินิกได้รับการตอบรับที่ดีจะมีการขยายบริการเพิ่มเติมไปยังกลุ่มโรคอื่นๆด้วย
"ผู้สูงอายุคือผู้ที่มากประสบการณ์หลายท่านยังสามารถใช้ความรู้ความสามารถให้เป็นประโยชน์ต่อสังคม และผู้อื่นได้ การที่ผู้สูงอายุแข็งแรง มีสุขภาพที่ดี เข้าถึงการดูแลสุขภาพจากแพทย์ผู้เชี่ยวชาญ จะช่วยให้ท่านเหล่านี้มีอายุที่ยืนยาวและถ่ายทอดองค์ความรู้ต่างๆที่เคยใช้มาให้กับลูก-หลานในการดำเนินชีวิตได้อีกมาก" นายอนุทินกล่าว
ภายหลังการเปิดและตรวจเยี่ยมคลินิกผู้สูงอายุแล้ว นายอนุทินได้กล่าวทักทายกับพยาบาล และย้ำในประเด็นการให้บริการฉีดวัคซีนป้องกันโรคโควิด 19 ว่า
" วัคซีนทุกหยดมีคุณค่า ขอให้พยาบาลได้ใช้ความชำนาญ และความละเอียดในการดูดวัคซีนโควิด 19 ออกจากขวด ให้ได้ 12 เข็มซึ่งผู้ผลิตวัคซีนได้เพิ่มปริมาณเผื่อไว้ในขวดประมาณ 10% ตามมาตรฐานการบรรจุ World experience ซึ่งปกติสามารถฉีดได้ 10 เข็ม ต่อขวด จะช่วยให้ประชาชนกลุ่มเสี่ยงของประเทศได้รับการฉีดวัคซีนที่ครอบคลุมจำนวนประชากรมากขึ้น การป้องกันโรคมีประสิทธิภาพมากขึ้น โดยที่รัฐไม่ต้องจ่ายเงินในการซื้อวัคซีนเพิ่ม" นายอนุทินกล่าว
*********************** 21มีนาคม 2564
***********************
วันศุกร์ที่ 5 มีนาคม 2564
“บิ๊กณัฐ” นำทัพจิตอาสาลุยเก็บ กวาดขยะ ทาสี ปรับภูมิทัศน์ชุมชน ในกิจกรรม “เราทำความดี เพื่อชาติ ศาสน์ กษัตริย์”
หนุนพลังจิตอาสา “เราทำความดี เพื่อชาติ ศาสน์ กษัตริย์”
โดยสำนักงานปลัดกระทรวงกลาโหม ขอร่วมเป็นส่วนหนึ่งของการบูรณาการร่วมกัน ระหว่างเทศบาลนครปากเกร็ด สถานีตำรวจภูธรปากเกร็ด ตลอดจนห้างสรรพสินค้าและประชาชนในพื้นที่ใกล้เคียง ในการปรับปรุงภูมิทัศน์พื้นที่สวนสมเด็จพระศรีนครินทราบรมราชชนนี รวมถึงโรงเรียนนวมินทราชินูทิศ หอวัง นนทบุรี ด้วยการทำความสะอาดคูคลองบ้านเก่า ทาสี ตัดแต่งกิ่งไม้ให้มีความสะอาดเรียบร้อย เพื่อสุขอนามัยที่ดีของกำลังพลและประชาชนในพื้นที่โดยรอบ
สำหรับประชาชนทุกคนที่มาร่วมกิจกรรมในครั้งนี้ ถือเป็นจิตอาสาพระราชทาน ที่เสียสละเพื่อส่วนรวม ตามพระราโชบายของพระบาทสมเด็จพระเจ้าอยู่หัว ที่ต้องการให้คนไทยมีความเสียสละ มีความรัก และมีความสามัคคีในการทำความดี โดยมี พลเอกณัฐ อินทรเจริญ ปลัดกระทรวงกลาโหม เป็นประธานในพิธีเปิดกิจกรรม พร้อมกันนี้ยังได้ตรวจเยี่ยมตามจุดต่างๆ และได้ร่วมทาสีฟุตบาทกับเด็กนักเรียนที่บริเวณด้านหน้าโรงเรียนนวมินทราชินูทิศ หอวัง นนทบุรี อีกด้วย
วันจันทร์ที่ 15 มีนาคม 2564
การประกาศผลการคัดกรองคุณสมบัติสำหรับประชาชนกลุ่มผู้ที่ต้องการความช่วยเหลือเป็นพิเศษ
ความคืบหน้าการคัดกรองคุณสมบัติสำหรับประชาชนกลุ่มผู้ที่ต้องการความช่วยเหลือเป็นพิเศษที่ลงทะเบียนเข้าร่วมโครงการเราชนะ ระหว่าง 22 ก.พ. – 5 มี.ค.2564 สามารถตรวจสอบสถานะการคัดกรองคุณสมบัติได้ทางเว็บไซต์ www.เราชนะ.com ได้ตั้งแต่วันนี้เป็นต้นไป
นางสาวกุลยา ตันติเตมิท ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าการคัดกรองคุณสมบัติสำหรับประชาชนกลุ่มผู้ที่ต้องการความช่วยเหลือเป็นพิเศษที่ลงทะเบียนเข้าร่วมโครงการเราชนะ (โครงการฯ) ระหว่างวันที่ 22 กุมภาพันธ์ – 5 มีนาคม 2564 ว่า ประชาชนกลุ่มดังกล่าวสามารถตรวจสอบสถานะการคัดกรองคุณสมบัติได้ทางเว็บไซต์ www.เราชนะ.com ได้ตั้งแต่วันนี้เป็นต้นไป โดยผู้ที่ผ่านการคัดกรองคุณสมบัติจะได้รับวงเงินสิทธิ์ครั้งแรก จำนวน 6,000 บาท ในวันที่ 19 มีนาคม 2564 และสามารถใช้จ่ายวงเงินสิทธิ์ดังกล่าวผ่านบัตรประจำตัวประชาชนแบบอเนกประสงค์ (Smart Card) ได้ที่ผู้ประกอบการร้านค้าและผู้ให้บริการที่เข้าร่วมโครงการฯ
โฆษกกระทรวงการคลังเน้นย้ำว่า สำหรับผู้ประกอบการร้านค้าและผู้ให้บริการที่สนใจเข้าร่วมโครงการฯ สามารถสมัครเข้าร่วมโครงการฯ ได้ตั้งแต่วันนี้จนถึง 31 มีนาคม 2564 โดยสามารถศึกษารายละเอียดเพิ่มเติมได้ทางเว็บไซต์ www.เราชนะ.com หรือติดต่อสาขาของธนาคารกรุงไทย จำกัด (มหาชน)
นอกจากนี้ โฆษกกระทรวงการคลังได้แถลงเพิ่มเติมถึงความคืบหน้าของโครงการฯ ณ วันที่ 15 มีนาคม 2564 ดังนี้ 1) ประชาชนกลุ่มผู้ถือบัตรสวัสดิการแห่งรัฐ จำนวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จำนวน 49,451 ล้านบาท 2) ประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง” ในโครงการเราเที่ยวด้วยกันและคนละครึ่ง และกลุ่มประชาชนทั่วไปที่ลงทะเบียนทางเว็บไซต์ www.เราชนะ.com ที่ผ่านการคัดกรองคุณสมบัติเบื้องต้นและยืนยันการใช้สิทธิ์ร่วมโครงการฯ แล้ว จำนวน 16.6 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมา จำนวน 66,804 ล้านบาทและ 3) ประชาชนกลุ่มผู้ที่ต้องการความช่วยเหลือเป็นพิเศษที่ผ่านการคัดกรองคุณสมบัติแล้ว จำนวน 0.5 ล้านคน มียอดใช้จ่ายวงเงินสิทธิ์สะสมตั้งแต่วันที่ 5 มีนาคม 2564 เป็นต้นมา จำนวน 2,049 ล้านบาท ทำให้มีผู้ได้รับสิทธิ์ในโครงการฯ แล้ว รวมทั้งสิ้นจำนวน 30.8 ล้านคน คิดเป็นมูลค่าการใช้จ่ายหมุนเวียนในระบบเศรษฐกิจไทยแล้วกว่า 118,304 ล้านบาท ซึ่งเป็นการใช้จ่ายผ่านผู้ประกอบการร้านธงฟ้าราคาประหยัดพัฒนาเศรษฐกิจท้องถิ่นที่มีแอปพลิเคชัน “ถุงเงิน” ร้านค้าคนละครึ่งที่ตกลงยินยอมเข้าร่วมโครงการฯ รวมถึงผู้ประกอบการร้านค้าและผู้ให้บริการที่ลงทะเบียนเข้าร่วมโครงการฯ จำนวนทั้งสิ้นมากกว่า 1.2 ล้านกิจการ
สำนักงานเศรษฐกิจการคลัง
โทร. 0 2273 9020 ต่อ 3250 3423 3424 3425 3427 3429 3430 3431 และ 3444 (เฉพาะวันและเวลาราชการ)
Call Center ธนาคารกรุงไทย จำกัด (มหาชน)
โทร. 0 2111 1122
วันจันทร์ที่ 1 มีนาคม 2564
พม. เตรียมลงนาม MOU 12 กระทรวง 1 หน่วยงาน บูรณาการเพื่อพัฒนาคุณภาพชีวิตกลุ่มเปราะบางรายครัวเรือนอย่างยั่งยืน
พม. เตรียมลงนาม MOU 12 กระทรวง 1 หน่วยงาน บูรณาการเพื่อพัฒนาคุณภาพชีวิตกลุ่มเปราะบางรายครัวเรือนอย่างยั่งยืน
วันนี้ (1 มี.ค. 64) ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯนายอนุกูล ปีดแก้ว รองปลัดกระทรวงการพัฒนาสังคมและความมั่นคงของมนุษย์ในฐานะโฆษกกระทรวง พม. เปิดเผยว่า ขณะนี้สถานการณ์การแพร่ระบาดของโรคติดเชื้อไวรัสโคโรน่า 2019 (โควิด-19) ได้ส่งผลกระทบเพิ่มมากขึ้น ทั้งทางด้านเศรษฐกิจและสังคมต่อประชาชนทุกช่วงวัยและทุกกลุ่มอาชีพ โดยเฉพาะกลุ่มเปราะบางที่มีความเสี่ยงสูง อาทิ ครอบครัวยากจนที่มีเด็กเล็ก ครอบครัวแม่เลี้ยงเดี่ยว ผู้สูงอายุ คนพิการ ผู้ป่วยติดเตียง ผู้ที่อยู่ในภาวะยากลำบาก และผู้มีปัญหาด้านที่อยู่อาศัย จำเป็นต้องร่วมกันพัฒนาคุณภาพชีวิต โดยข้อมูลรายงานการวิเคราะห์สถานการณ์ความยากจนและเหลื่อมล้ำของประเทศไทย ปี 2562 พบว่า มีคนจน จำนวน 4.3 ล้านคน คิดเป็นร้อยละ 6.24 ของประชากรในประเทศ ดังนั้น รัฐบาลจึงได้มีการจัดทำบันทึกข้อตกลงความร่วมมือ (MOU) โครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือน ระหว่าง 12 กระทรวง 1 หน่วยงาน โดยต้องการขับเคลื่อนการแก้ไขปัญหาความยากจนและพัฒนาคุณภาพชีวิตของกลุ่มเปราะบางอย่างบูรณาการและต่อเนื่อง เพื่อแก้ไขปัญหาอย่างเป็นองค์รวมและครอบคลุมในทุกมิติอย่างยั่งยืน
นายอนุกูลกล่าวว่า กระทรวง พม. ในฐานะหน่วยงานหลักด้านสังคมของภาครัฐในการส่งเสริมการจัดระบบสวัสดิการที่เหมาะสม เพื่อพัฒนาคุณภาพชีวิตกลุ่มเปราะบางให้มีหลักประกันและมีความมั่นคงในชีวิต จะได้ร่วมลงนามในบันทึกข้อตกลงความร่วมมือ (MOU) โครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือน ระหว่าง 12 กระทรวง 1 หน่วยงาน ในวันพุธที่ 3 มีนาคม 2564 ณ ทำเนียบรัฐบาล โดยมี พลเอก ประยุทธ์ จันทร์โอชา นายกรัฐมนตรี เป็นประธานในพิธี พร้อมด้วยนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) กล่าวรายงานถึงการจัดทำบันทึกข้อตกลงความร่วมมือ (MOU)
วันพุธที่ 17 มีนาคม 2564
สธ.ระดมผู้เชี่ยวชาญ เร่งวิจัยวัคซีนโควิด 19 คาด 1-2 เดือนได้ผลเรื่องการสร้างภูมิคุ้มกันโรค
กระทรวงสาธารณสุข ระดมผู้เชี่ยวชาญเร่งศึกษาวิจัยวัคซีนโควิด 6 ด้าน อาทิ ประสิทธิผล ความปลอดภัย  การสร้างภูมิคุ้มกันโรค การติดตามเชื้อกลายพันธุ์ คาด 1-2 เดือนได้ผลเรื่องการสร้างภูมิคุ้มกันโรค เป็นข้อมูลให้ผู้บริหารประเทศกำหนดนโยบาย วางแผนเปิดประเทศ
กระทรวงสาธารณสุข ระดมผู้เชี่ยวชาญเร่งศึกษาวิจัยวัคซีนโควิด 6 ด้าน อาทิ ประสิทธิผล ความปลอดภัย การสร้างภูมิคุ้มกันโรค การติดตามเชื้อกลายพันธุ์ คาด 1-2 เดือนได้ผลเรื่องการสร้างภูมิคุ้มกันโรค เป็นข้อมูลให้ผู้บริหารประเทศกำหนดนโยบาย วางแผนเปิดประเทศอย่างปลอดภัย ส่วนกรณีตลาดย่านบางแค ยังค้นหาเชิงรุกอย่างต่อเนื่อง นำผู้ติดเชื้อเข้าสู่การรักษาไม่ให้เกิดการแพร่เชื้อต่อ ยืนยัน กทม.มีเตียง 1,867 เตียง เพียงพอรองรับผู้ติดเชื้อได้
วันนี้ (17 มีนาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์สมศักดิ์ อรรฆศิลป์ อธิบดีกรมการแพทย์ กล่าวถึงการศึกษาวิจัยการฉีดวัคซีนโควิด 19 ว่าคณะกรรมการอำนวยการบริหารจัดการการให้วัคซีนโควิด 19 มีคณะทำงานด้านวิชาการ ศึกษาวิจัยผลการให้วัคซีนโควิด 19 เพื่อเสนอนโยบายต่อผู้บริหารประเทศ ให้คนไทยได้รับวัคซีนที่ผ่านการรับรองแล้ว มีความปลอดภัย เกิดภูมิต้านทานโรค และเข้าถึงวัคซีนอย่างเป็นธรรม โดยวางกรอบการศึกษา 6 ด้าน ได้แก่ 1.นโยบาย/ระบบการให้วัคซีน เช่น การทำวัคซีนพาสปอร์ตเพื่อรองรับการเปิดประเทศ มีโครงการประเมินเทคโนโลยีและนโยบายด้านสุขภาพ (HITAP) ดำเนินการศึกษาเรื่องข้อกำหนดวัคซีนพาสปอร์ตของ 10 ประเทศอาเซียน สถาบันประสาทวิทยาศึกษาผลข้างเคียงของวัคซีนต่อระบบประสาท เป็นต้น
2.ประสิทธิผล/ภูมิคุ้มกัน เพื่อให้ได้ตัวเลขประสิทธิผลของคนไทย โดย รพ.จุฬาลงกรณ์ศึกษาภูมิคุ้มกันในประชากรทั่วไป รพ.ศิริราชศึกษาในบุคลากรสาธารณสุข รพ.รามาธิบดีศึกษาในผู้ป่วยโรคไต และกรมการแพทย์ศึกษาในผู้ป่วยมะเร็ง 3.การบริหารแผนงาน มีการศึกษาเรื่องการลดระยะเวลาการกักตัวคนเดินทางเข้าประเทศ 4.การประกันควบคุมคุณภาพและความปลอดภัย โดยกรมวิทยาศาสตร์การแพทย์ 5.การสื่อสารสู่สาธารณะ โดยสำนักงานปลัดกระทรวงสาธารณสุข และ 6.การติดตามเชื้อกลายพันธุ์
“การวิจัยทั้งหมดได้รับทุนสนับสนุนจากสำนักงานคณะกรรมการวิจัยแห่งชาติ (วช.) ประมาณเกือบ 50 ล้านบาท คาดว่า 1-2 เดือนข้างหน้าจะมีผลการศึกษาเรื่องภูมิคุ้มกันออกมาก่อนว่า ผลการใช้วัคซีนโควิด 19 ในคนไทยเป็นอย่างไร เหมือนในต่างประเทศหรือไม่” นายแพทย์สมศักดิ์กล่าว
สำหรับกรณีตลาดย่านบางแคที่พบผู้ติดเชื้อ 200-300 ราย ยังมีการค้นหาเชิงรุกอย่างต่อเนื่อง นำผู้ติดเชื้อเข้าสู่การรักษาทั้งหมดเพื่อไม่ให้เกิดการแพร่เชื้อต่อ ซึ่งขณะนี้กรุงเทพมหานครมีเตียง 1,867 เตียง ใช้ดูแลผู้ป่วย 274 เตียง เหลืออยู่ 1,593 เตียง ถือว่าเพียงพอที่จะรองรับผู้ติดเชื้อได้
**************************************** 17 มีนาคม 2564
วันพฤหัสบดีที่ 11 มีนาคม 2564
กรมการขนส่งทางราง ลงพื้นที่สำรวจประเมินคุณภาพจุดเชื่อมต่อล้อ - ราง - เรือ  บริเวณสถานีสะพานพระนั่งเกล้า - ท่าเรือพระนั่งเกล้า
วันที่ 11 มีนาคม 2564 นายพิเชฐ คุณาธรรมรักษ์ รองอธิบดีกรมการขนส่งทางราง (ขร.) และ
นายวิทยา พันธุ์มงคล รองผู้ว่าการ (ปฎิบัติการ) การรถไฟฟ้าขนส่งมวลชนแห่งประเทศไทย (รฟม.)
พร้อมด้วยเจ้าหน้าที่ ขร. และ รฟม. ลงพื้นที่สำรวจตรวจติดตามความคืบหน้าการดำเนินการก่อสร้างท่าเรือพระนั่งเกล้า และจุดเชื่อมต่อ ล้อ - เรือ - ราง บริเวณสถานีรถไฟฟ้าสายสีม่วง สถานีสะพานพระนั่งเกล้า ซึ่งอยู่ในความรับผิดชอบดำเนินการก่อสร้างโดย รฟม.
ท่าเรือพระนั่งเกล้า และจุดเชื่อมต่อ ล้อ-ราง-เรือ ในบริเวณดังกล่าว เกิดจากความร่วมมือ ในการขับเคลื่อนการดำเนินงานของหลายหน่วยงาน ได้แก่ สนข. รฟม. จท. ขบ. ขสมก. และภาคประชาสังคม รวมทั้ง ขร. เพื่อให้เกิดต้นแบบจุดเชื่อมต่อ ล้อ - ราง - เรือ อย่างไร้รอยต่อ โดยเป็นจุดเชื่อมต่อการเดินทางได้หลากหลายรูปแบบ ได้แก่ ระบบขนส่งทางรางที่สถานีสะพานพระนั่งเกล้า ระบบขนส่งสาธารณะทางน้ำที่ท่าเรือพระนั่งเกล้า เรือโดยสารเรียบฝั่งแม่น้ำเจ้าพระยา เรือข้ามฟาก ไปยังท่าเรือบ้านไทรม้า และเรือท่องเที่ยว และมีท่าปล่อยรถ โดยสารประจำทาง 2 เส้นทาง ได้แก่ สาย 63 (นนทบุรี-อนุสาวรีย์ชัยฯ) และสาย 114 (นนทบุรี-แยกลำลูกกา) โดยออกแบบให้มีสิ่งอำนวยความสะดวกรองรับผู้โดยสารทุกคน เช่น แผนที่การเดินทางสำหรับคนพิการทางการเห็น ทางลาด พื้นผิวต่างสัมผัส ลิฟท์ ราวจับ ราวกันตก ห้องน้ำ และตู้ TTRS เป็นต้น ปัจจุบันมีสถานะความคืบหน้าการดำเนินงานก่อสร้าง ร้อยละ 90 โดยคาดว่าจะแล้วเสร็จภายในเดือนพฤษภาคม 2564
ทั้งนี้ ขร. จะได้หารือร่วมกับหน่วยงานที่เกี่ยวข้อง ได้แก่ รฟม. จท. ขบ. และ ขสมก. เพื่อเตรียมการด้านเส้นทางบริการระบบขนส่งสาธารณะ ทางน้ำ ทางบก และทางราง ให้สอดคล้องกันอย่างมีประสิทธิภาพมีความถี่ และช่วงเวลาในการให้บริการที่สอดคล้องกัน และพิจารณาเส้นทางการบริการเพิ่มเติมเพื่อส่งเสริมการเชื่อมต่อเพื่อรองรับการเปิดให้บริการต่อไป
วันจันทร์ที่ 15 มีนาคม 2564
เมื่อร้องทุกข์เข้ามา...รัฐพร้อมแก้ไขปัญหาให้
...
มาแล้ว...ผลดำเนินการของรัฐบาลกับการแก้ไขปัญหาต่าง ๆ ที่พี่น้องประชาชนได้ร้องทุกข์ร้องเรียนเข้ามา ระหว่างวันที่ 7 ม.ค. - 5 มี.ค. 2564 ไม่ว่าจะเป็นเรื่องบ่อนการพนัน การเข้าเมืองผิดกฎหมาย การไม่ปฏิบัติตามข้อกำหนด พ.ร.ก.ฉุกเฉินฯ ในช่วงที่มีการแพร่ระบาดของโรคโควิด-19 โดยปัจจุบันได้ดำเนินการแก้ไขปัญหาแล้ว 113,449 รายการ และอยู่ระหว่างดำเนินการ 220 เรื่อง
.
ย้ำอีกครั้งว่า ประชาชนยังคงสามารถแจ้งเบาะแสได้อย่างต่อเนื่อง ตามช่องทาง ดังนี้
1.สายด่วน 1111 ตลอด 24 ชั่วโมง
2.ตู้ ปณ. 1111 ทำเนียบรัฐบาล
3.เว็บไซต์ www.1111.go.th
4.แอปพลิเคชัน PSC1111
5.ศูนย์บริการประชาชน 1111 ทำเนียบรัฐบาล
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
ตั้งเป้า! พัฒนาร้านค้าปลีกสู่ “สมาร์ทโชวห่วย” 3,500 ร้านทั่วไทย
เช็กเงื่อนไขใหม่ 'เราเที่ยวด้วยกัน เฟส 3' คุมเข้มทุจริต
เห็นชอบ! ทุน สควค. สร้างครูวิทย์ ระยะ 4 เสริมกำลังพัฒนาประเทศ
ปรับกฎหมาย “ข้อมูลข่าวสารราชการ” หนุนประชาชนร่วมตรวจสอบภาครัฐ
เสนอต้มยำกุ้ง ขึ้นทะเบียนมรดกวัฒนธรรมที่จับต้องไม่ได้ของมนุษยชาติ
วันจันทร์ที่ 1 มีนาคม 2564
สธ.เผยคลัสเตอร์โรงงานชำแหละเนื้อหมู จ.ปทุมธานี พบติดเชื้อรวม 53 ราย ควบคุมโรคได้
กระทรวงสาธารณสุขเผยผู้ป่วยโควิด 19 รักษาหายร้อยละ 97 พบกลุ่มก้อนโรงงานชำแหละเนื้อหมู  จ.ปทุมธานี รวม 53 ราย ส่วนใหญ่เป็นแรงงานต่างด้าว ปิดโรงงานและควบคุมโรคได้ สำหรับวัคซีนโควิด 19 กระจายแล้ว 13 จังหวัด ฉีดแล้ว 319 คน ไม่พบอาการข้างเคียงรุนแรง
วันนี้ (1 มีนาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข (สธ.) นายแพทย์เฉวตสรร นามวาท รักษาราชการแทนผู้อำนวยการกองควบคุมโรคและภัยสุขภาพในภาวะฉุกเฉินกรมควบคุมโรค แถลงข่าวสถานการณ์โรคโควิด 19 ในประเทศไทย ว่า วันนี้ประเทศไทยมีผู้ติดเชื้อรายใหม่ 80 รายมาจากระบบเฝ้าระวังในโรงพยาบาล 28 ราย คัดกรองเชิงรุกในชุมชน 36 ราย และเดินทางมาจากต่างประเทศ 16 ราย ไม่มีผู้เสียชีวิตเพิ่มเติม รักษาหาย 196 ราย ส่งผลให้มีผู้ติดเชื้อสะสมในระลอกใหม่ ตั้งแต่วันที่ 15 ธันวาคม 2563 - 1 มีนาคม 2564 จำนวน 21,794 ราย รักษาหายสะสม 21,147 ราย คิดเป็นร้อยละ 97 เสียชีวิตสะสม 23 ราย อยู่ระหว่างรักษา 624 ราย โดยผู้ติดเชื้อในประเทศวันนี้จำนวน 64 ราย พบใน 8 จังหวัด ได้แก่ ปทุมธานี 35 ราย สมุทรสาคร 19 ราย ตาก 3 ราย นครปฐม และ กทม. จังหวัดละ 2 ราย ชลบุรี ราชบุรี และนนทบุรี จังหวัดละ 1 ราย
นายแพทย์เฉวตสรรกล่าวต่อว่า สำหรับการระบาดในตลาดพรพัฒน์ จ.ปทุมธานี สามารถควบคุมได้แล้ว จากมาตรการค้นหาเชิงรุกเพื่อขีดวงจำกัดการแพร่ระบาด และการตรวจโควิด 19 ในผู้ค้าและลูกจ้างในตลาดทั้งหมด เพื่อทำบัตรรับรองปลอดโควิด 19 เพื่อสร้างความมั่นใจในการเปิดตลาด ล่าสุด พบการระบาดในคลัสเตอร์โรงงานชำแหละเนื้อสุกร จ.ปทุมธานี โดยวันนี้พบรายงาน 32 ราย ทำให้มีการติดเชื้อในกลุ่มก้อนนี้รวมทั้งหมด 53 ราย คิดเป็นร้อยละ 60.22 จากจำนวนคนทั้งหมด 88 ราย ไม่พบติดเชื้อ 35 ราย ผู้ติดเชื้อส่วนใหญ่เป็นแรงงานต่างด้าวร้อยละ 92 อายุอยู่ในช่วง 30-39 ปี ขณะนี้ได้ปิดโรงงานและอยู่ภายใต้การควบคุมโรคแล้ว
นายแพทย์เฉวตสรรกล่าวว่า สำหรับวัคซีนโควิด 19 ข้อมูลเมื่อเวลา 10.00 น. วันที่ 1 มีนาคม 2564มีการกระจายวัคซีนไปแล้ว 13 จังหวัด รวม 116,520 โดส ได้แก่ เชียงใหม่ 3,520 โดส , ตาก (อ.แม่สอด) 5,000 โดส , นครปฐม 3,560 โดส , ราชบุรี 2,520 โดส , สมุทรสงคราม 2,000 โดส , นนทบุรี 6,000 โดส ปทุมธานี 8,000 โดส , สมุทรปราการ 6,000 โดส กรุงเทพมหานคร 33,600 โดส , สมุทรสาคร 30,580 โดส , ภูเก็ต 4,000 โดส และสุราษฎร์ธานี (อ.เกาะสมุย) 2,520 โดส ผลดำเนินการฉีดวัคซีนโควิด 19 รวม 319 คน ได้แก่ สมุทรสาคร 210 คน นนทบุรี 93 คน นครปฐม 14 คน และสมุทรปราการ 2 คน รายงานล่าสุดยังไม่พบผลข้างเคียงรุนแรงจากวัคซีน ส่วนอาการปวดเล็กน้อยภายหลังการฉีดเป็นเรื่องปกติที่เกิดขึ้นได้กับวัคซีนทุกชนิด
******************************** 1 มีนาคม 2564
วันพุธที่ 24 มีนาคม 2564
ครม. เห็นชอบแก้กฎหมายข้อมูลข่าวสารราชการ ส่งเสริมประชาชนตรวจสอบภาครัฐ คุ้มครองข้อมูลความมั่นคง
ครม. เห็นชอบแก้กฎหมายข้อมูลข่าวสารราชการ ส่งเสริมประชาชนตรวจสอบภาครัฐ คุ้มครองข้อมูลความมั่นคง
วันที่ 24 มี.ค.64 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวานนี้ ว่า สืบเนื่องจากพระราชบัญญัติข้อมูลข่าวสารของราชการ พ.ศ. 2540 บังคับใช้มาเป็นเวลานาน ทำให้บทบัญญัติบางประการไม่สอดคล้องกับสภาพการณ์ปัจจุบัน และยังขาดหลักเกณฑ์การบังคับใช้กฎหมายเพื่อคุ้มครองสิทธิของประชาชนในการรับรู้และการเข้าถึงข้อมูลข่าวสารสาธารณะ ดังนั้น ครม. จึงเห็นชอบร่างพระราชบัญญัติข้อมูลข่าวสารของราชการ (ฉบับที่ ..) พ.ศ. .... ซึ่งเป็นการแก้ไขเพิ่มเติมพระราชบัญญัติฉบับเดิม พ.ศ. 2540 เพื่อให้การบังคับใช้กฎหมายมีประสิทธิภาพมากยิ่งขึ้น โดยกำหนดให้เป็นกฎหมายกลางในการกำหนดหลักเกณฑ์ วิธีการ และเงื่อนไขการเข้าถึงข้อมูลข่าวสารสาธารณะของราชการ กำหนดมาตรการคุ้มครองข้อมูลความมั่นคงของรัฐและข้อมูลอันเป็นความลับของราชการ กำหนดหลักเกณฑ์เกี่ยวกับข้อมูลข่าวสารส่วนบุคคล รวมทั้งปรับปรุงองค์ประกอบและอำนาจหน้าที่ของคณะกรรมการข้อมูลข่าวสารของราชการและคณะกรรมการวินิจฉัยการเปิดเผยข้อมูลข่าวสารให้มีความเหมาะสม ซึ่งมีสาระสำคัญ อาทิ
1. หน่วยงานของรัฐมีหน้าที่ส่งข้อมูลข่าวสารสาธารณะลงประกาศในราชกิจจานุเบกษา และเผยแพร่หรือเปิดเผยข้อมูลข่าวสารสาธารณะผ่านระบบดิจิทัล
2. กรณีหน่วยงานของรัฐไม่ประกาศข้อมูลข่าวสารไว้ให้ประชาชนตรวจดู ไม่จัดหาข้อมูลข่าวสาร ปฏิบัติหน้าที่ล่าช้า หรือฝ่าฝืนไม่ปฏิบัติตาม พ.ร.บ.นี้ ประชาชนสามารถใช้สิทธิร้องเรียนต่อคณะกรรมการข้อมูลข่าวสารของราชการได้
3. ข้อมูลข่าวสารที่ห้ามเปิดเผย เช่น 1) ข้อมูลที่อาจเกิดความเสียหายต่อสถาบันพระมหากษัตริย์และข้อมูลการถวายความปลอดภัย 2) ข้อมูลความมั่นคงของรัฐ เช่น ด้านการทหารและการป้องกันประเทศ ด้านข่าวกรอง ด้านการป้องกันและปราบรามการก่อการร้าย ด้านการต่างประเทศที่เกี่ยวกับความมั่นคงของรัฐ ด้านการรักษาความปลอดภัยบุคคลและข้อมูลความมั่นคงของรัฐด้านอื่นตามที่กำหนด
4. ข้อมูลข่าวสารที่เจ้าหน้าที่รัฐใช้ดุลพินิจในการเปิดเผย เช่น ข้อมูลที่อาจเกิดความเสียหายต่อความสัมพันธ์ระหว่างประเทศ ความมั่นคงทางเศรษฐกิจหรือการเงินการคลังของประเทศ โดยเจ้าหน้าที่รัฐอาจมีคำสั่งไม่ให้เปิดเผยข้อมูลก็ได้
5. กรณีที่เจ้าหน้าที่รัฐมีคำสั่งไม่ให้เปิดเผยข้อมูลข่าวสารใด หรือมีคำสั่งไม่รับฟังคำคัดค้าน ผู้ร้องสามารถอุทธรณ์ต่อคณะกรรมการวินิจฉัยเปิดข้อมูลข่าวสารได้ ภายใน 15 วัน
6. กำหนดให้มีคณะกรรมการ 2 ชุดคือ 1) คณะกรรมการข้อมูลข่าวสารของราชการ มีอำนาจหน้าที่ในการกำกับดูแล ให้คำแนะนำ และคำปรึกษาเกี่ยวกับการดำเนินการของเจ้าหน้าที่รัฐหรือหน่วยงานของรัฐ 2) คณะกรรมการวินิจฉัยการเปิดเผยข้อมูลข่าวสารสาขาต่าง ๆ มีอำนาจหน้าที่พิจารณาวินิจฉัยอุทธรณ์คำสั่งไม่ให้เปิดเผยข้อมูลข่าวสาร คำสั่งไม่รับฟังคำคัดค้าน คำสั่งไม่แก้ไขเปลี่ยนแปลงหรือลบข้อมูลข่าวสารส่วนบุคคล ทั้งนี้ หากผู้อุทธรณ์ไม่เห็นด้วยกับคำวินิจฉัยของคณะกรรมการวินิจฉัยฯ สามารถยื่นฟ้องต่อศาลปกครองได้ ภายใน 30 วัน
นางสาวรัชดา กล่าวด้วยว่า กฎหมายฉบับนี้เป็นการเปิดโอกาสให้ประชาชนเข้าถึงข้อมูลข่าวสารสาธารณะ และส่งเสริมให้ประชาชนมีส่วนร่วมในการตรวจสอบการทำงานของหน่วยงานรัฐได้อย่างมีประสิทธิภาพ ส่งผลให้การดำเนินงานของรัฐต้องโปร่งใส ตรวจสอบได้ เป็นไปตามหลักธรรมาภิบาล ซึ่งจะทำให้เกิดความคุ้มค่าในการใช้จ่ายงบประมาณและการพัฒนาประเทศ
วันจันทร์ที่ 8 มีนาคม 2564
“ประภัตร” เดินหน้าส่งเสริมอาชีพเกษตรกรสุพรรณฯ เลี้ยงจิ้งหรีด พร้อมรับซื้อคืน กก.ละ 80 บาท ป้อนโรงงานจิ้งหรีดผง เตรียมส่งออกตลาดต่างประเทศ
“ประภัตร” เดินหน้าส่งเสริมอาชีพเกษตรกรสุพรรณฯ เลี้ยงจิ้งหรีด พร้อมรับซื้อคืน กก.ละ 80 บาท ป้อนโรงงานจิ้งหรีดผง เตรียมส่งออกตลาดต่างประเทศ
เมื่อวันที่ 7 มี.ค. นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เป็นประธานเปิดการอบรมส่งเสริมการเลี้ยงจิ้งหรีด ครั้งที่ 1 ภายใต้โครงการส่งเสริมอาชีพ เพิ่มรายได้ให้เกษตรกร แก้วิกฤตโควิด-19 ซึ่ง สำนักงานมาตรฐานสินค้าเกษตรและอาหารแห่งชาติ (มกอช.) ร่วมกับกรมปศุสัตว์ จัดขึ้น โดยมีนายพิศาล พงศาพิชณ์ เลขาธิการ มกอช. นายอาชว์ ชัยชาญ อธิบดีกรมการข้าว นายพิทักษ์ ชายสม ผู้อำนวยการกลุ่มมาตรฐานสุขอนามัยสัตว์ และนายชนวัฒน์ สิทธิธูรณ์ ผู้อำนวยการกลุ่มนโยบายระหว่างประเทศ กองนโยบายมาตรฐานสินค้าเกษตรและอาหาร นายวิวัฒน์ ไชยชะอุ่ม ผู้อำนวยการกองส่งเสริมและพัฒนาการปศุสัตว์ รวมทั้ง ปศุสัตว์จังหวัด หัวหน้าส่วนราชการในสังกัดกระทรวงเกษตรและสหกรณ์ และหน่วยงานที่เกี่ยวข้องในพื้นที่ ร่วมต้อนรับ
นายประภัตร โพธสุธน กล่าวว่า รัฐบาลได้ตระหนักและมีความเป็นห่วงเกษตรกร และประชาชนที่ได้รับผลกระทบจากสภาวะเศรษฐกิจตกต่ำ และผลกระทบจากภัยพิบัติ ทั้งอุทกภัยและภัยแล้งตลอดจนผลกระทบจากการแพร่ระบาดของโรคติดเชื้อไวรัสโคโรนา 2019 (COVID-19) จึงมีนโยบายเร่งด่วนเพื่อให้ความช่วยเหลือเกษตรกรและประชาชน ให้สามารถประกอบอาชีพและสร้างรายได้ ซึ่งวันนี้อาชีพหนึ่งที่น่าส่งเสริมมากที่สุด คือ การเลี้ยงจิ้งหรีด เนื่องจากเป็นสัตว์ที่เลี้ยงง่าย โตเร็ว และมีคุณประโยชน์ทางด้านโปรตีน ใช้ต้นทุนเพียง 4,500-5,000 บาท และปัจจุบันนจิ้งหรีดเป็นที่ต้องการของตลาดโลก ได้แก่ สหรัฐฯ เม็กซิโก นิวซีแลนด์ และประเทศในยุโรป
ดังนั้น จึงได้มีการจัดอบรมเกษตรกรผู้สนใจเลี้ยงจิ้งหรีด เป็นอาชีพเสริม ในพื้นที่ 4 อำเภอ ของจังหวัดสุพรรณบุรี ได้แก่ อำเภอวังน้ำทรัพย์ อำเภอวังยาง อำเภอดอนเจดีย์ และอำเภอสามชุก จำนวน 300 คน พร้อมสนับสนุนอุปกรณ์ในการเลี้ยงฟรี อาทิ ลังเลี้ยงจิ้งหรีด ไข่จิ้งหรีด รวมทั้งเปิดรับซื้อจิ้งหรีดคืนจากเกษตรกรกิโลกรัมละ 80 บาท นอกจากนี้ มีการสร้างโรงงานแปรรูปจิ้งหรีดผง เพื่อส่งออกจำหน่ายให้กับตลาดต่างประเทศ ซึ่งถือเป็นปัจจัยสำคัญที่ทำให้เกษตรกรเชื่อมั่นว่าเลี้ยงแล้วมีตลาดรองรับที่แน่นอน
ด้านนายพิศาล พงศาพิชณ์ เลขาธิการ มกอช. กล่าวว่า การส่งออกจิ้งหรีดไปยังประเทศต่างๆ ฟาร์มจิ้งหรีดจะต้องได้การรับรองมาตรฐาน ซึ่งที่ผ่านมากระทรวงเกษตรและสหกรณ์ โดย มกอช. ได้ประกาศมาตรฐานสินค้าเกษตร เรื่อง การปฏิบัติทางการเกษตรที่ดีสำหรับฟาร์มจิ้งหรีด (มกษ.8202-2560) เป็นมาตรฐานทั่วไป เพื่อสร้างความเชื่อมั่นของผู้บริโภคต่อความปลอดภัยของผลิตผลจากจิ้งหรีด โดยมีกรมปศุสัตว์เป็นหน่วยงานรับผิดชอบในการตรวจรับรอง ดังนั้น เกษตรกรที่เลี้ยงจิ้งหรีดจะต้องปฏิบัติตามเกณฑ์มาตรฐาน และสามารถยื่นขอการรับรองมาตรฐานฟาร์มจิ้งหรีด GAP ได้ที่สำนักงานปศุสัตว์จังหวัด เมื่อผ่านการรับรองมาตรฐานแล้วก็สามารถส่งจิ้งหรีดไปยังโรงงานแปรรูป ทำให้กระบวนการส่งออกง่ายขึ้น เพราะดำเนินการตามเกณฑ์คู่ค้าต้องการ รวมทั้งเป็นการขยายตลาดจิ้งหรีดของไทยไปทั่วโลก